Diari Oficial de la Generalitat Valenciana


Sumari del DOGV 5375, del 26-10-2006 (2006/11037)

Notificació a Hsain Kachi. Expedient número 03/1577.
----------------------------------------------------

### Dades del document

Número de DOGV
:   5375

Data del DOGV
:   26-10-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/11607


Organisme emissor
:   Conselleria de Territori i Habitatge

Tipus de document
:   Anunci

Notificació a Hsain Kachi. Expedient número 03/1577. [2006/F11125]  
Com que han resultat infructuoses les gestions realitzades per a efectuar la notificació dirigida a Hsain Kachi, d'acord amb el que preveu l'article 59.4 de la Llei de Règim Jurídic de les Administracions Públiques, es porta a terme per mitjà del present edicte.  
Acte que es notifica: Resolució del director general de Planificació i Ordenació Territorial de 10 de novembre de 2005.  
«Exp. 03/1577. Xàbia. Magatzem agrícola a la partida Planets, promoguda per Hsain Khachi.  
El director general de Planificació i Ordenació Territorial, el dia 10 de novembre de 2005 ha dictat la resolució següent:  
«Vistes les actuacions practicades en l'expedient de referència i de conformitat amb els següents  
Antecedents de fet  
Primer. Amb data 9 de setembre de 2003 l'Ajuntament de Xàbia va remetre a aquesta Conselleria de Territori i Habitatge la sol·licitud d'autorització prèvia formulada per Hsain Khachi per a la construcció d'un magatzem agrícola, a terrenys classificats pel planejament vigent en el municipi com a sòl no urbanitzable.  
Segon. En data 18 de novembre de 2003 es va notificar al promotor la necessària esmena de deficiències observades en la documentació aportada. Després de resultar fallida aquesta notificació que el servei de correus va tornar, es va remetre a l'ajuntament per a l'entrega a l'interessat.  
Tercer. En data 13 de juliol de 2005 es requerix de nou l'ajuntament per al compliment del referit tràmit, prevenint-lo de l'arxivament de l'expedient iniciat si transcorreguts tres mesos des de la recepció seguira sense donar compliment efectiu a aquell requeriment (Art. 92 de la Llei de Règim Jurídic de les Administracions Públiques i del Procediment Administratiu Comú). El termini citat es va complir el dia 19 d'octubre de 2005.  
Fonaments jurídics  
Únic. De conformitat amb el que disposa l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan es produïsca la paralització d'un procediment iniciat a sol·licitud de l'interessat per causa imputable a aquest l'administració l'advertirà que, transcorreguts tres mesos, es produirà la seua caducitat. Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxivament de les actuacions.  
Els serveis tècnics de la Comissió Territorial d'Urbanisme d'Alacant han emés un informe respecte de l'autorització prèvia objecte d'aquest expedient, en què es proposa declarar la caducitat del procediment iniciat.  
Per tot això, vistos els antecedents exposats així com el precepte legal citat i la resta de general i pertinent aplicació, i fent ús de les atribucions que em conferix el Decret 201/2003, de 3 d'octubre, pel qual s'aprova el Reglament dels Òrgans Urbanístics de la Generalitat Valenciana, i el Decret 81/2003, de 27 de juny, del Consell de la Generalitat, resolc:  
Declarar la caducitat de l'expedient iniciat a instàncies de l'interessat i és factible aquesta declaració perquè no afecta la qüestió suscitada a l'interés general.  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Tot això sense perjudici que es puga exercir qualsevol altre recurs o acció que crega oportú..  
Fet que us traslladem perquè en prengueu coneixement i efectes.»  
Alacant, 23 d'agost de 2006.. El director territorial de Territori i Habitatge: Ramón Rizo Aldeguer.